118 Horawitz. 



Ravensburg. XIII. 13. Januar 1519. 



Michael Hummelbergius Rauenspurgensis Stephane Rosino ' 



Augustano S. P. D. 



Tot tantaque erga me sunt beneficia tua, uir praestantis- 

 sime, ut iion debeam tui usquam obliuisci, sed semper optima 

 quaeque meo iure tibi comprecari, quo certe nihil factito fre- 

 quentius, si mihi fidem habes, homini tibi deditissimo; cur 

 autem non haberes, qui me intus et in cute (ut dicitur) num 

 ater an albus sim nosti et meam in te obseruantiam, dum 

 istie essem, mutua conuersatione, qua te nimium forsan quam 

 decebat, familiariter usus sum, habes exploratissimamV Quam 

 nolim existimes uel tantilio minutam. Adhuc tecum creberrime 

 conuersor, etsi corpore long-e dissitus, animo tamen, cui nihil 

 non peruium, tibi semper adhaereo. Hoc tibi absens etiam, 

 praesens sum, maxime dum literis colloquor, quod cum rarius 

 forsan faciam, nulla tabellariorum [copia?J et rerum scriptu dig- 

 narum penuria. Quum enim te dignum nihil oecurrat, solis nugis 

 te offen dere haud uelim, hominem tanta negotiorum cura et mole 

 oneratum. Quod uel nunc mihi fuisset obseruandum, nisi sin- 

 gularis erga te amor meus hunc laconismon plane exegisset, 

 quo ineunte hoc anno sospitatem et rerum omnium felicem 

 successum bono et prospero quodam omine tibi exopto, et te 

 corde meo necdum excidisse tibi persuadeo, cui altius insides, 

 quam ullum silentium quarauis longum deiicere queat. Vale 

 feliciter, uir clarissime, me ut olim coepisti vere dilige. Tuis 

 literis, dum per otium licebit, oblecta. Die salutem meo nomine 

 D. Caspari Wirt, - Hieronymo Aleandro Leodiensis Episcopi 

 oratori, praeceptori meo et amico suauissimo. Cursim ex Ra- 

 uenspurg. Eidibus Januariis MDXIX. 



Aus dem Cod. lat. Munac. 4007, fol. 104. 



' Kaiserlicher Gesclicäftsträger in Rom. lieber ihn L. Geiger, Leben 

 Jüliannes Rciiclilin's, S. iM7, 403, 417, und Horawitz, Zur Biographie 

 und Correspondeuz J. Reuclilin's passini. 



2 Caspar Wirt, cf. Geiger 1. c. 



